钦定古今图书集成/理学汇编/学行典/第248卷 > 徐聪
## 钦定古今图书集成/理学汇编/学行典/第248卷 > 徐聪

按《开封府志》：“徐聪，字博闻，偃城人。筑亭㶏上，力行笃
学，苦节清修，以廉孝闻。母病，思樱桃，非时无从得，泣
祷而行，徬徨丛薄闲，得樱桃以归，母食之愈。人异之，
称徐孝子。以贡为醴泉训导，先行后文，制外兼内。久
之，士风丕变，乃忻然喜曰：‘吾志其行矣’。于是构斋植
竹，讲说周孔微绪。会乾州学官缺，檄聪往摄之。久之”，
而干之徒犹其徒也，人始知其才。醴泉饥，钱参政出
帑金千两命聪赈之。或问“钱何舍县而任学也？”钱曰：
“聪也孝廉，孝则不忍人，廉则不爱金。”久之，复使摄县
事，县以之治，亡何，免去。或咎之，聪哂曰：“子谓我兀兀
腐儒耶？”其归㶏上也，年衰矣，犹聚徒讲说，虽大寒暑
弗辍也。晚病目眚，遇经生学士，则缱绻竟日。至今㶏
上称“恭俭鲠直，笃行耽学，必首聪”云。